कस्बेश्वरी काली माता
कस्बेश्वरी काली माता मन्दिर (Kasbeswari Kali Mata Temple) या कमलासागर काली मन्दिर (Kamalasagar Kali Temple) त्रिपुरा राज्य के सिपाहीजाला ज़िले में स्थित एक हिन्दू मन्दिर है। यह कमलासागर झील के समीप एक छोटी पहाड़ी के ऊपर खड़ा है। इसका निर्माण 15वीं शताब्दी में त्विप्र राज्य के नरेश, धन्य माणिक्य, ने करवाया था। यह राज्य की राजधानी, अगरतला, से लगभग 27 किमी दूर कस्बा नामक एक ग्राम के समीप है और निकट ही बांग्लादेश की सीमा है।